stanford-oval/wikipedia huggingface dataset:
เฮนรี วอดส์เวิร์ท ลองเฟลโลว์

| เฮนรี วอดส์เวิร์ท ลองเฟลโลว์ |
| --- | --- |
เฮนรี วอดส์เวิร์ท ลองเฟลโลว์ในปี ค.ศ. 1868 ถ่ายโดย จูเลีย มาร์กาเร็ต คาเมรอน
เกิด: 27 กุมภาพันธ์ ค.ศ. 1807(1807-02-27) พอร์ตแลนด์ รัฐเมน สหรัฐ
เสียชีวิต: มีนาคม 24, 1882(1882-03-24) (75 ปี) เคมบริดจ์ รัฐแมสซาชูเซตส์ สหรัฐ
อาชีพ: กวี, อาจารย์
จบจาก: วิทยาลัยโบดิน
คู่สมรส: แมรี สโตเรอร์ พอตเตอร์ ฟรานเชส อลิซาเบธ แอปเปิลตัน

ลายมือชื่อ: 
เฮนรี วอดส์เวิร์ท ลองเฟลโลว์ (อังกฤษ: Henry Wadsworth Longfellow, 27 กุมภาพันธ์ ค.ศ. 1807 – 24 มีนาคม ค.ศ. 1882) เป็นกวีและอาจารย์ชาวอเมริกัน มีผลงานเด่นคือบทกวี "Paul Revere's Ride" และมหากาพย์ The Song of Hiawatha และ Evangeline ลองเฟลโลว์เป็นกวีที่มีความสามารถในการเขียนกลอนได้หลากหลาย เช่น กลอนเปล่า ลำนำนิทาน และซอนเน็ต และเป็นหนึ่งในกวี Fireside poets ซึ่งเป็นกลุ่มกวีที่มีชื่อเสียงของสหรัฐช่วงคริสต์ศตวรรษที่ 19
เฮนรี วอดส์เวิร์ท ลองเฟลโลว์เกิดในปี ค.ศ. 1807 ที่เมืองพอร์ตแลนด์ รัฐเมน เป็นบุตรคนที่ 2 จากทั้งหมด 8 คนของสตีเฟนกับซิลปาห์ (นามสกุลเดิม วอดส์เวิร์ท) ลองเฟลโลว์ ครอบครัวของลองเฟลโลว์สืบเชื้อสายมาจากชาวอาณานิคมอังกฤษที่ตั้งรกรากในนิวอิงแลนด์ช่วงต้นคริสต์ทศวรรษ 1600 เมื่ออายุได้ 6 ปี ลองเฟลโลว์เข้าเรียนที่วิทยาลัยพอร์ตแลนด์ ก่อนจะเรียนต่อที่วิทยาลัยโบดินในเมืองบรันสวิค ที่นั่นเขาตีพิมพ์บทกวีกว่า 40 ชิ้นและรู้จักกับแนแธเนียล ฮอว์ธอร์น ผู้ซึ่งต่อมาเป็นนักเขียนคนสำคัญ หลังเรียนจบ ลองเฟลโลว์เดินทางไปยุโรปเพื่อเรียนภาษาต่างประเทศอื่น ๆ ก่อนจะกลับมาทำงานเป็นอาจารย์สอน ร่วมกับเป็นบรรณารักษ์และทำงานแปลที่วิทยาลัยโบดิน ในปี ค.ศ. 1834 ลองเฟลโลว์ได้รับจดหมายเชิญให้มาทำงานที่วิทยาลัยฮาร์วาร์ด เขาทำงานอยู่ที่วิทยาลัยนี้เป็นเวลา 20 ปีก่อนจะหันมาเขียนหนังสือเต็มตัว หลังจากนั้นลองเฟลโลว์ใช้เวลาหลายปีในการแปล ดีวีนากอมเมเดีย ของดันเต อาลีกีเอรีจนสำเร็จในปี ค.ศ. 1867 ช่วงคริสต์ทศวรรษ 1860 ลองเฟลโลว์สนับสนุนแนวคิดเลิกทาสและการปรองดองระหว่างฝ่ายเหนือและใต้หลังสงครามกลางเมืองอเมริกา เขาเขียนในบทความปี ค.ศ. 1878 เกี่ยวกับการปรองดองนี้ว่า "ผมมีความปรารถนาเดียว นั่นคือความเป็นอันหนึ่งอันเดียว และความจริงใจตรงไปตรงมาต่อกันระหว่างฝ่ายเหนือและใต้"
ด้านชีวิตส่วนตัว ลองเฟลโลว์แต่งงานครั้งแรกกับแมรี สโตเรอร์ พอตเตอร์ แต่เธอเสียชีวิตหลังแท้งบุตรในปี ค.ศ. 1835 ต่อมาในปี ค.ศ. 1843 เขาแต่งงานใหม่กับฟรานเชส อลิซาเบธ แอปเปิลตัน ทั้งคู่มีบุตรด้วยกัน 6 คน ลองเฟลโลว์เสียชีวิตจากเยื่อบุช่องท้องอักเสบที่บ้านในเมืองเคมบริดจ์ รัฐแมสซาชูเซตส์ ในปี ค.ศ. 1882
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ เฮนรี วอดส์เวิร์ท ลองเฟลโลว์
วิกิคำคม มีคำคมที่กล่าวโดย หรือเกี่ยวกับ เฮนรี วอดส์เวิร์ท ลองเฟลโลว์
วิกิซอร์ซมีงานที่เกี่ยวข้องกับ เฮนรี วอดส์เวิร์ท ลองเฟลโลว์
"Henry Wadsworth Longfellow (1807–1882) - Biography". Britannica.
เฮนเนสซี เวนอม จีที

| เฮนเนสซี เวนอม จีที |
| --- | --- |

ภาพรวม
บริษัทผู้ผลิต: เฮนเนสซีเพอร์ฟอร์แมนซ์เอนจีเนียริง
เรียกอีกชื่อ: เฮนเนสซี เวนอม
เริ่มผลิตเมื่อ: 13 คัน (คูเป้ 7 คัน และ Spyders 6 คัน)
รุ่นปี: ค.ศ. 2011 – 2017
แหล่งผลิต: เฮเทล, นอร์ฟอล์ก, สหราชอาณาจักร   (ตัวถัง) ซีลี, เท็กซัส, สหรัฐอเมริกา
ตัวถังและช่วงล่าง
ประเภท: รถยนต์นั่งสมรรถนะสูง (Sports car)
รูปแบบตัวถัง: 2 ประตู คูเป 2 ประตู โรดสเตอร์ (Spyder)
โครงสร้าง: เครื่องยนต์กลางลำหลัง ขับเคลื่อนสองล้อท้าย (RMR)
รุ่นที่คล้ายกัน: โลตัส เอ็กซิจ โลตัส อีลิส
ระบบส่งกำลัง
เครื่องยนต์: 427 cu in (7.0 L) twin-turbocharged LS7 V8
ระบบเกียร์: เกียร์ธรรมดา ริคาร์โด 6 จังหวะ
มิติ
ระยะฐานล้อ: 110.2 in (2,800 mm)
ความยาว: 183.3 in (4,655 mm)
ความกว้าง: 77.2 in (1,960 mm)
ความสูง: 44.7 in (1,135.4 mm)
น้ำหนัก: 2,743 lb (1,244 kg) (คูเป) 2,773 lb (1,258 kg) (สไปเดอร์)
ระยะเหตุการณ์
รุ่นก่อนหน้า: เฮนเนสซี เวนอม 1000 TT
รุ่นต่อไป: เฮนเนสซี เวนอม เอฟ5
เฮนเนสซี เวนอม จีที (อังกฤษ: Hennessey Venom GT) เป็นรถยนต์นั่งสมรรถนะสูง เครื่องยนต์กลางลำหลัง ขับเคลื่อนสองล้อท้าย (RMR) 2 ประตู 2 ที่นั่ง ผลิตโดยบริษัทรถยนต์สัญชาติอเมริกา เฮนเนสซีเพอร์ฟอร์แมนซ์เอนจีเนียริง (Hennessey Performance Engineering) รถเกิดจากการประกอบขึ้น 2 ส่วน คือ ส่วนตัวถังซึ่งใช้เค้าโครงมาจากโลตัส เอ็กซิจ แต่มีการปรับปรุงตัวโครงหลายส่วนเช่น เพิ่มช่วงฐานและความยาวเป็นต้น และส่วนเครื่องยนตร์ที่บริษัทเฮนเนสซีสร้างขึ้นเอง
เฮนเนสซี เวนอม จีที ใช้เครื่องยนตร์ขนาด 7.0 ลิตร [427ci] LSX ทวินเทอร์โบชาร์ทจ์ วี8 ระบบเกียร์ธรรมดา 6 จังหวะ รถประกอบขึ้นจากคาร์บอนไฟเบอร์รวมถึงล้อ ทำให้มีน้ำหนักเปล่าโดยรวมเพียง 2,743 ปอนด์ (1,244 กิโลกรัม)
ในวันที่ 21 มกราคม ค.ศ. 2013 รถได้รับการจดบันทึกลงกินเนสบุ๊ค ในฐานะรถที่ทำความเร่งเร็วที่สุดในโลก ในช่วง 0-300 กม./ชม. (0–186 ไมล์/ชม.) ในเวลาเฉลี่ยที่ 13.63 วินาที นอกจากนี้รถยังสามารถทำอัตราเร่ง 0-200 กม./ชม. ด้วยเวลาเพียง 14.51 วินาทีซึ่งเร็วกว่าคอนิกเส็กก์ อาเกียรา ที่ทำไว้ 17.68 วินาที จึงทำให้เฮนเนสซี เวนอม จีที เป็นรถที่อัตราเร่งเร็วที่สุดอย่างไม่เป็นทางการอีกด้วย และในวันที่ 14 กุมภาพันธ์ ค.ศ. 2014 เฮนเนสซี เวนอม จีที ได้ลงสนามที่เคนเนดีสเปซเซนเตอร์ (Kennedy Space Center) ซึ่งเป็นสนามแข่งขนาด 5.18 กม. รถสามารถวิ่งด้วยความเร็วสูงสุดถึง 435.31 กม./ชม. (270.49 ไมล์/ชม.)  ซึ่งถือว่าเร็วที่สุดเท่าที่ปัจจุบันทำได้ แต่ยังไม่ได้รับการจดบันทึกในกินเนสบุ๊ค
เฮนเนสซี เวนอม จีที จำหน่ายออกสู่ตลาดน้อยมาก คือเพียง 16 คัน ซึ่งเป้าหมายที่บริษัทตั้งไว้ที่ 30 คัน ซึ่งรวมถึงโรดสเตอร์เปิดประทุนที่จัดทำพิเศษของสตีเฟ่น ไทเลอร์ นักร้องนำวงแอโรสมิธอีกด้วย
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3

| เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3 |
| --- | --- |

เกิด: 25 กรกฎาคม ค.ศ. 1421 
อสัญกรรม: 29 มีนาคม ค.ศ. 1461 ในยุทธการโทว์ทัน
บรรดาศักดิ์: ขุนนางและนายทหารฝ่ายแลงคาสเตอร์
คู่สมรส: เอเลเนอร์ พอยนิงส์
บุตร: บางคน เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 4
ขุนนางอังกฤษ - กษัตริย์อังกฤษ - ชาวอังกฤษ
เฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 3 (อังกฤษ: Henry Percy, 3rd Earl of Northumberland) (25 กรกฎาคม ค.ศ. 1421 - 29 มีนาคม ค.ศ. 1461) เฮนรี เพอร์ซีย์เป็นขุนนางชาวอังกฤษที่เป็นบุตรของเฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2และเอเลเนอร์ เพอร์ซีย์ เคานเตสแห่งนอร์ทธัมเบอร์แลนด์บุตรีของราล์ฟ เนวิลล์ เอิร์ลแห่งเวสต์มอร์แลนด์ที่ 1 (Ralph Neville, 1st Earl of Westmorland) กับภรรยาคนที่สองโจน โบฟอร์ท ผู้เป็นพี่น้องกับริชาร์ด เนวิลล์ เอิร์ลแห่งซอลสบรีที่ 5 และซิซิลิ เนวิลล์ผู้เป็นพระมารดาของสมเด็จพระเจ้าเอ็ดเวิร์ดที่ 4 และสมเด็จพระเจ้าริชาร์ดที่ 3 เฮนรี เพอร์ซีย์จึงเป็นญาติสนิทกับทางฝ่ายราชวงศ์ยอร์ค
ดูเพิ่ม

สงครามดอกกุหลาบ
ราชวงศ์แลงคาสเตอร์
ราชวงศ์ยอร์ค
เฮฟวีเวท

เฮฟวีเวท (อังกฤษ: heavyweight) เป็นพิกัดน้ำหนักการชกมวยสากลอาชีพที่จัดว่าเป็นรุ่นที่ใหญ่ที่สุด โดยนักมวยที่จะชกในรุ่นนี้ต้องมีน้ำหนักมากกว่า 200 ปอนด์ (90.900 กิโลกรัม) ขึ้นไป
โดยความเป็นมาของพิกัดน้ำหนักรุ่นนี้ เป็นไปได้ว่ามีมาตั้งแต่ยุคศตวรรษที่ 17 เมื่อ เจมส์ ฟิกก์ นักมวยชาวอังกฤษผู้ประกาศว่าตนเป็นแชมป์โลกคนแรกของโลก ได้พัฒนาการชกมวยให้มีรูปแบบและกติกาที่ชัดเจน ซึ่งในศตวรรษต่อมา มาร์เควซแห่งควีนเบอร์รี ได้สนับสนุนให้มีการชกแบบ 12 ยก และได้ออกกติกาขึ้นมาชัดเจน ในชื่อว่า กติกาแห่งควีนเบอร์รี หรือ กฎมาร์เควซแห่งควีนเบอร์รี ที่กำหนดให้ในแต่ละยกต้องมี 3 นาทีชัดเจน และกำหนดให้นักมวยต้องสวมนวมขึ้นชก และแบ่งพิกัดน้ำหนักออกเป็นรุ่น ๆ ในปี ค.ศ. 1850 โดยแรกเริ่มมีเพียง 3 พิกัดเท่านั้นคือ ไลท์เวท, มิดเดิลเวท และเฮฟวีเวท  พร้อมกับศักราชของการชกมวยสากลในแบบสมัยใหม่ก็ได้เริ่มต้นขึ้น
พิกัดน้ำหนักรุ่นเฮฟวีเวทนี้ จัดได้ว่าเป็นรุ่นที่มีประวัติศาสตร์มากมาย ด้วยความที่เป็นรุ่นที่ใหญ่ที่สุด นักมวยที่ขึ้นชกแต่ละคนจะมีรูปร่างใหญ่โตเป็นส่วนใหญ่ จึงสามารถดึงดูดความสนใจของผู้คนได้เป็นอย่างมาก โดยนักมวยที่มีชื่อเสียงที่ได้ชกในพิกัดนี้ ได้แก่ จอห์น แอล. ซัลลิแวน ผู้ได้ชื่อว่าเป็นแชมป์โลกในแบบสวมนวมเป็นคนแรกของโลก, แจ๊ค จอห์นสัน นักมวยผิวดำคนแรกที่ได้แชมป์ในรุ่นนี้, แจ็ก เดมป์ซีย์ นักมวยผิวขาวชาวอเมริกันคนแรกที่ได้แชมป์โลก NBA และรับความนิยมในช่วงทศวรรษที่ 19-20, รอคกี มาร์ซีอาโน นักมวยผิวขาวชาวอเมริกันที่ได้ชื่อว่าเป็นแชมป์โลกคนเดียวจนถึงปัจจุบันนี้ ที่ไม่เคยแพ้ใครจนกระทั่งแขวนนวม, โจ หลุยส์ นักมวยผู้ทำสถิติการชกป้องกันตำแหน่งแชมป์โลกได้มากครั้งที่สุดในโลก, มูฮัมหมัด อาลี นักมวยผู้ได้เหรียญทองกีฬาโอลิมปิกและเป็นแชมป์โลกถึง 3 ครั้ง ผู้เป็นตำนาน, จอร์จ โฟร์แมน, โจ ฟราเซียร์ ผู้เป็นคู่ปรับคนสำคัญของอาลี, ไมก์ ไทสัน แชมป์โลก 3 สถาบันคนแรกของรุ่นนี้ ผู้สร้างความตื่นตัวของรุ่นในทศวรรษที่ 80, อีแวนเดอร์ โฮลีฟิลด์ อดีตนักมวยสากลสมัครเล่นเหรียญทองแดงในกีฬาโอลิมปิก ตลอดจน วิตาลี คลิทช์โก และวลาดิเมียร์ คลิทช์โก นักมวยผิวขาวสองพี่น้องชาวยูเครน รูปร่างสูงใหญ่ ผู้ซึ่งเป็นแชมป์โลก นีโคไล วาลูเอฟ นักมวยชาวรัสเซีย เป็นนักมวยที่สามารถครองแชมป์โลกที่มีความสูงและน้ำหนักตัวมากที่สุด
แต่สำหรับมวยสากลสมัครเล่น พิกัดเฮฟวีเวทนี้ ยังไม่ถือว่าเป็นรุ่นที่ใหญ่ที่สุด หากแต่ยังมีรุ่น ซูเปอร์เฮฟวีเวท ที่ใหญ่กว่านี้ กล่าวคือ น้ำหนักมากกว่า 201 ปอนด์ขึ้นไป
เฮนรี โบฟอร์ต ดยุกที่ 3 แห่งซัมเมอร์เซต

| เฮนรี โบฟอร์ท ดยุคแห่งซัมเมอร์เซ็ทที่ 3 |
| --- | --- |
ตราประจำตัวของดยุคแห่งซัมเมอร์เซ็ทที่ 3
เกิด: 26 มกราคม ค.ศ. 1436 
อสัญกรรม: 15 พฤษภาคม ค.ศ. 1464 
บรรดาศักดิ์: ขุนนางและนายทหารฝ่ายแลงคาสเตอร์
ขุนนางอังกฤษ - กษัตริย์อังกฤษ - ชาวอังกฤษ
เฮนรี โบฟอร์ท ดยุคแห่งซัมเมอร์เซ็ทที่ 3 (อังกฤษ: Henry Beaufort, 3rd Duke of Somerset) (26 มกราคม ค.ศ. 1436 - 15 พฤษภาคม ค.ศ. 1464) เฮนรี โบฟอร์ท ดยุคแห่งซัมเมอร์เซ็ทเป็นขุนนางชาวอังกฤษที่มีบทบาทสำคัญในฐานะแม่ทัพฝ่ายราชวงศ์แลงคาสเตอร์ในสงครามดอกกุหลาบ
เฮนรี โบฟอร์ทเป็นบุตรของเอ็ดมันด์ โบฟอร์ท ดยุคแห่งซัมเมอร์เซ็ทที่ 2 และเอเลเนอร์ โบแชมพ์บุตรีของริชาร์ด โบแชมพ์ เอิร์ลแห่งวอริคที่ 13 ที่ทำให้เฮนรีเป็นลูกพี่ลูกน้องของเลดี้ มาร์กาเร็ต โบฟอร์ด (Lady Margaret Beaufort) และริชาร์ด เนวิลล์ เอิร์ลแห่งวอริคที่ 16 และเป็นลุงของเฮนรี สตาฟฟอร์ด ดยุคแห่งบัคคิงแฮมที่ 2 (Henry Stafford, 2nd Duke of Buckingham)
เฮนรี โบฟอร์ทถูกประหารชีวิตในปี ค.ศ. 1464 หลังจากที่พ่ายแพ้ในยุทธการเฮ็กซแฮม
ดูเพิ่ม

สงครามดอกกุหลาบ
เฮนรี เฟรเดอริก เจ้าชายแห่งเวลส์

| เฮนรี เฟรเดอริก |
| --- | --- |
เจ้าชายแห่งเวลส์
เฮนรี เฟรเดอริก เจ้าชายแห่งเวลส์
ประสูติ: 19 กุมภาพันธ์ ค.ศ. 1594
สิ้นพระชนม์: 6 พฤศจิกายน ค.ศ. 1612
พระบิดา: สมเด็จพระเจ้าเจมส์ที่ 1 แห่งอังกฤษ
พระมารดา: แอนน์แห่งเดนมาร์ก สมเด็จพระราชินีแห่งอังกฤษ
เฮนรี เฟรเดอริก เจ้าชายแห่งเวลส์ (อังกฤษ: Henry Frederick, Prince of Wales; 19 กุมภาพันธ์ ค.ศ. 1594 - 6 พฤศจิกายน ค.ศ. 1612) เฮนรี เฟรเดอริกเป็นพระราชโอรสองค์โตในสมเด็จพระเจ้าเจมส์ที่ 1 แห่งอังกฤษและแอนน์แห่งเดนมาร์ก
เฮนรี เฟรเดอริกเป็นผู้ที่เห็นกันว่าทรงเป็นชายหนุ่มผู้ทรงมีความเหมาะสมที่จะสืบครองราชสมบัติต่อจากพระราชบิดา แต่เมื่อมีพระชนมายุได้ 18 พระองค์ก็ทรงมาด่วนสิ้นพระชนม์ลงด้วยไข้รากสาดน้อย ซึ่งทำให้ตำแหน่งรัชทายาทตกไปเป็นของพระอนุชาผู้ขึ้นครองราชย์เป็นสมเด็จพระเจ้าชาร์ลส์ที่ 1 แห่งอังกฤษ
เฮนรีเอ็ตตา กอดอลฟีน ดัชเชสที่ 2 แห่งมาร์ลบะระ

| เฮอร์เกรซดัชเชสแห่งมาร์ลบะระ |
| --- | --- |


ก่อนหน้า: จอห์น เชอร์ชิล ดยุกแห่งมาร์ลบะระ
ถัดไป: ชาร์ล สเปนเซอร์ ดยุกที่ 3 แห่งมาร์ลบะระ
 
ข้อมูลส่วนบุคคล
เกิด: 19 กรกฎาคม ค.ศ. 1681(1681-07-19)
เสียชีวิต: 24 ตุลาคม ค.ศ. 1733(1733-10-24) (52 ปี) มิดเดิลเซกส์, ราชอาณาจักรบริเตนใหญ่
ที่ไว้ศพ: เวสต์มินสเตอร์แอบบีย์
คู่สมรส: ฟรานซิน กอดอลฟีน เอิร์ลที่ 2 แห่งกอดอลฟีน
บุตร: 5 คน
บุพการี: จอห์น เชอร์ชิล ดยุกแห่งมาร์ลบะระ ซาราห์ เจนนิงส์

เฮนรีเอ็ตตา กอดอลฟีน ดัชเชสที่ 2 แห่งมาร์ลบะระ (อังกฤษ: Henrietta Godolphin, 2nd Duchess of Marlborough) เป็นบุตรีของจอห์น เชอร์ชิล ดยุกแห่งมาร์ลบะระ แม่ทัพแห่งกองทัพอังกฤษ กับซาราห์ เจนนิงส์ สหายและคนสนิทของสมเด็จพระราชินีนาถแอนน์แห่งบริเตนใหญ่
เธอมีชื่อแรกเกิดว่า เฮนรีเอ็ตตา เชอร์ชิล (Henrietta Churchill) เมื่อบิดาได้รับสถาปนาเป็นเอิร์ลแห่งมาร์ลบะระในปี ค.ศ. 1689 เธอจึงได้คำนำหน้าเป็น "เลดี" เธอสมรสกับฟราสซิส กอลดอลฟีน ในปีค.ศ. 1698 และเปลี่ยนนามสกุล และเมื่อพ่อสามีได้รับสถาปนาเป็นเอิร์ลที่ 1 แห่งกอลดอลฟีน เธอจึงมีฐานันดรเป็น "ไวเคาน์เตสเรียลตัน" (Viscountess Rialton) ต่อมาเมื่อพ่อสามีถึงแก่กรรมและสามีได้เป็นเอิร์ลที่ 2 แห่งกอลดอลฟีนในปี 1712 ทำให้เธอมีฐานันดรเป็น "เคาน์เตสแห่งกอลดอลฟีน"
พระราชบัญญัติที่ผ่านโดยรัฐสภาอังกฤษในปีค.ศ. 1706 อนุญาตให้บุตรีของดยุก สามารถสืบตำแหน่งและสิทธิของบิดาได้ ทำให้เมื่อบิดาถึงแก่อสัญกรรมในปี 1722 นางจึงได้ขึ้นสืบตำแหน่งเป็น "ดัชเชสที่ 2 แห่งมาร์ลบะระ" และเนื่องจากบิดามีตำแหน่งเป็นเจ้าแว่นแคว้นในจักรวรรดิโรมันอันศักดิ์สิทธิ์ ทำให้เธอมีศักดิ์เป็นเจ้าหญิงแว่นแคว้นในจักรวรรดิโรมันอันศักดิ์สิทธิ์ด้วย แต่เธอไม่ได้สืบสิทธิของบิดาในจักรวรรดิฯเนื่องจากข้อห้ามตามกฎหมายแซลิกที่ห้ามสตรีสืบบัลลังก์ของบิดา
ฐานันดรศักดิ์

1681–1682: นาง เฮนรีเอ็ตตา เชอร์ชิล
1682–1689: เดอะออนะระเบิล เฮนรีเอ็ตตา เชอร์ชิล
1689–1698: เลดี เฮนรีเอ็ตตา เชอร์ชิล
1698–1706: เลดี เฮนรีเอ็ตตา กอลดอลฟีน
1706–1712: ไวเคาน์เตสเรียลตัน
1712–1722: เคาน์เตสแห่งกอลดอลฟีน
1722–1733: ดัชเชสแห่งมาร์ลบะระ
ชื่อและยศเต็มของท่านหญิงคือ เฮนรีเอ็ตตา กอดอลฟีน ดัชเชสที่ 2 แห่งมาร์ลบะระ เจ้าหญิงแห่งมิลเดิลไฮม์ เจ้าหญิงแห่งเมลเลินบวร์ค เจ้าหญิงแห่งจักรวรรดิโรมันอันศักดิ์สิทธิ์ เคาน์เตสแห่งกอดอลฟีน
เหล่าทหารการข่าว (กองทัพบกสหรัฐ)

เหล่าของกองทัพบกสหรัฐ
| เหล่าทหารการข่าว |
| --- | --- |
Military Intelligence Corps
เครื่องหมายประจำกรมทหาร
ประเทศ:  สหรัฐ
เหล่า:  กองทัพบกสหรัฐ
รูปแบบ: ข่าวกรองทางทหาร
กองบัญชาการ: กองอำนวยการข่าวกรองและความมั่นคงแห่งกองทัพบกสหรัฐ – ฟอร์ตเบลวัวร์ รัฐเวอร์จิเนีย
คำขวัญ: ออกด้านหน้าเสมอ
เพลงหน่วย: "ฟรีดอมออนพาเหรด"
ปฏิบัติการสำคัญ: สงครามกลางเมืองอเมริกา สงครามโลกครั้งที่หนึ่ง สงครามโลกครั้งที่สอง สงครามเกาหลี สงครามเวียดนาม ปฏิบัติการจัสต์คอส ปฏิบัติการพายุทะเลทราย ปฏิบัติการเสรีภาพยั่งยืน ปฏิบัติการเสรีภาพอิรัก
ผู้บังคับบัญชา
รองเสนาธิการกองทัพบกสหรัฐ (จี2—ข่าวกรอง): พลโท ลอรา เอ. พอตเตอร์
ผู้บังคับบัญชา (กองอำนวยการข่าวกรองและความมั่นคงแห่งกองทัพบกสหรัฐ): พลตรี มิเชล เอช. เบรเดนแคมป์
เครื่องหมายสังกัด
เครื่องหมายเหล่า (ค.ศ. 1962–ปัจจุบัน): 
แผ่นโลหะเหล่า: 
ตราอาร์มประจำกรมทหาร: 
เครื่องหมายเหล่าเดิม (ค.ศ. 1923–1962): 
เหล่าทหารการข่าว (อังกฤษ: Military Intelligence Corps) เป็นเหล่าข่าวกรองของกองทัพบกสหรัฐ ภารกิจหลักของหน่วยข่าวกรองทางทหารในกองทัพบกสหรัฐ คือการให้การสนับสนุนด้านข่าวกรองและการสงครามอิเล็กทรอนิกส์ ที่ตรงเวลา, ตรงประเด็น, แม่นยำ และสอดคล้องกัน แก่ผู้บังคับบัญชาระดับยุทธวิธี, ปฏิบัติการ และยุทธศาสตร์ กำลังรบของกองทัพบกนี้ทำข่าวกรอง ทั้งสำหรับใช้ในกองทัพบก และเพื่อการแบ่งปันในชุมชนด้านการข่าวแห่งชาติ
ประวัติ

กำลังพลข่าวกรองได้เป็นส่วนหนึ่งของกองทัพภาคพื้นทวีปตั้งแต่เริ่มก่อตั้งใน ค.ศ. 1775
ครั้นใน ค.ศ. 1776 พลเอก จอร์จ วอชิงตัน ได้มอบหมายหน้าที่หน่วยข่าวกรองแห่งแรก โดยโนวล์ตันส์เรนเจอส์ ซึ่งตั้งชื่อตามพันเอก ทอมัส โนวล์ตัน ได้กลายเป็นกองกำลังชั้นยอดที่ได้รับการจัดตั้งกลุ่มแรก ซึ่งเป็นบรรพบุรุษของหน่วยปฏิบัติการพิเศษสมัยใหม่ เช่น หน่วยจู่โจมกองทัพบกสหรัฐ, กองกำลังเดลตา และอื่น ๆ โดยเลข "1776" บนตราหน่วยข่าวกรองของกองทัพบกสหรัฐดังกล่าว หมายถึงการก่อตั้งโนวล์ตันส์เรนเจอส์
ในเดือนมกราคม ค.ศ. 1863 พลตรี โจเซฟ ฮูเกอร์ ได้ก่อตั้งสำนักสารสนเทศทางการทหารสำหรับกองทัพสหภาพระหว่างสงครามกลางเมือง ซึ่งนำโดยจอร์จ เอช. ชาร์ป ส่วนแอลลัน พิงเคอร์ตัน และลาฟาเยตต์ ซี. เบเกอร์ ได้จัดการปฏิบัติการที่คล้ายคลึงกันสำหรับผู้บังคับบัญชาภูมิภาคของตน โดยปฏิบัติการทั้งหมดเหล่านี้ได้ปิดตัวลงเมื่อสิ้นสุดสงครามกลางเมืองใน ค.ศ. 1865
ใน ค.ศ. 1885 กองทัพบกได้จัดตั้งกองพลข่าวกรองทางทหาร ครั้นใน ค.ศ. 1903 ได้รับการแต่งตั้งให้เป็นกองเสนาธิการใหม่ในระดับสูง
ในเดือนมีนาคม ค.ศ. 1942 กองพลข่าวกรองทางทหารได้รับการจัดระเบียบใหม่เป็นหน่วยข่าวกรองทางทหาร เดิมประกอบด้วยคนเพียง 26 คน โดยเป็นเจ้าหน้าที่ 16 คน ซึ่งได้ขยายเพิ่มอย่างรวดเร็วอันประกอบด้วยเจ้าหน้าที่ 342 คน รวมทั้งเจ้าหน้าที่เกณฑ์และพลเรือน 1,000 คน มีหน้าที่รวบรวม, วิเคราะห์ และกระจายข่าวกรอง ซึ่งแรกเริ่มเดิมทีประกอบด้วย:
กองธุรการ
กองข่าวกรอง
กองต่อต้านข่าวกรอง
กองปฏิบัติการ
โรงเรียนภาษา
ในเดือนพฤษภาคม ค.ศ. 1942 อัลเฟรด แม็กคอร์แม็ก ได้จัดตั้งเหล่าพิเศษของหน่วยข่าวกรองทางทหาร ซึ่งเชี่ยวชาญด้านข่าวกรองทางการสื่อสาร
ในวันที่ 1 มกราคม ค.ศ. 1942 เหล่ากองทัพบกสหรัฐแห่งทหารสารวัตรซึ่งก่อตั้งขึ้นในสงครามโลกครั้งที่หนึ่ง ได้รับการแต่งตั้งใหม่ในฐานะเหล่าต่อต้านข่าวกรองของกองทัพบกสหรัฐ ครั้นใน ค.ศ. 1945 เหล่าพิเศษดังกล่าวได้กลายเป็นสำนักงานความมั่นคงกองทัพบก
เมื่อถึงจุดสูงสุดในช่วงต้น ค.ศ. 1946 โรงเรียนภาษาของเหล่าทหารการข่าวมีผู้สอน 160 คนและนักเรียน 3,000 คนเรียนในห้องเรียนมากกว่า 125 ห้อง โดยมีนักเรียนมากกว่า 6,000 คนสำเร็จการศึกษาเมื่อสิ้นสุดสงคราม สิ่งที่เริ่มต้นจากโครงการฝึกอบรมภาษาหน่วยข่าวกรองทางทหารรุ่นทดลองที่เปิดตัวด้วยงบประมาณ 2,000 ดอลลาร์ ในที่สุดก็กลายเป็นผู้บุกเบิกสถาบันภาษากลาโหมในปัจจุบันสำหรับนักภาษาศาสตร์หลายหมื่นคน ที่ช่วยเหลือผลประโยชน์ของชาวอเมริกันทั่วโลก
ดูเพิ่ม

การสนับสนุนการรบ
อ่านเพิ่ม

McChristian, General Joseph A. (1994) [1974]. The Role of Military Intelligence, 1965–1967. Vietnam Studies (reprint ed.). United States Army Center of Military History. CMH Pub 90-19. คลังข้อมูลเก่าเก็บจากแหล่งเดิมเมื่อ 2020-09-22. สืบค้นเมื่อ 2021-10-06.
Ruiz, Victor H. (2010). A Knowledge Taxonomy for Army Intelligence Training: An Assessment of the Military Intelligence Basic Officer Leaders Course Using Lundvall's Knowledge Taxonomy. Applied Research Projects. Texas State University Paper 331.
แหล่งข้อมูลอื่น

University of Military Intelligence
ฮิสทรี (ช่องโทรทัศน์)

| --- | --- |

ประเทศ:  สหรัฐ
พื้นที่แพร่ภาพ:  สหรัฐ
คำขวัญ: History. Made Every Day.
สำนักงานใหญ่: นครนิวยอร์ก, รัฐนิวยอร์ก, สหรัฐอเมริกา
แบบรายการ
ระบบภาพ: 720p (HDTV) 480i (SDTV)
ความเป็นเจ้าของ
เจ้าของ: A+E Networks (Hearst Corporation (50%) The Walt Disney Company (50%))
ช่องรอง: H2 A&E The Biography Channel Military History History en Español Lifetime Crime & Investigation Network
ประวัติ
เริ่มออกอากาศ: 1 มกราคม พ.ศ. 2538 (29 ปี)
ชื่อเดิม: เดอะ ฮิสทรี แชนแนล (2538–2551)
ลิงก์
เว็บไซต์: history.com
ออกอากาศ

ภาคพื้นดิน
Selective TV Inc. (Alexandria, MN): K52DZ (52)
เคเบิลทีวี
UPC Poland: 390 (HD) 389 (SD)
Verizon FiOS: 628 (HD)   128 (SD)
ทีวีดาวเทียม
DirecTV: 269 (HD/SD) 1269 (VOD)
Dish Network: 120 (HD/SD)
 
ฮิสทรี (อังกฤษ: History) หรือเดิมเรียกว่า เดอะฮิสทรีแชนเนล (อังกฤษ: The History Channel) เป็นช่องโทรทัศน์ผ่านระบบดาวเทียมและเคเบิลทีวีสัญชาติอเมริกัน ออกฉายในหลาย ๆ ประเทศ เจ้าของคือ เอแอนด์อีเทเลวิชันเนตเวิกส์ เริ่มแรกออกอากาศรายการประเทศสารคดีและเรื่องแต่งอิงประวัติศาสตร์ อย่างไรก็ตามตั้งแต่ปี ค.ศ. 2008 สถานีเริ่มออกอากาศรายการในรูปแบบมีบทพูด ที่เรียกว่า เรียลลิตี และรายการที่ไม่ใช่รายการมีเนื้อหาประวัติศาสตร์ นอกจากนั้นรายการยังมีบทวิจารณ์จากนักวิทยาศาสตร์และผู้กังขา สำหรับรายการสารคดีที่หาข้อสรุปไม่ได้ และรายการการสืบสวนที่น่าสนใจ อย่างเช่น รายการ Ancient Aliens, UFO Files และ Nostradamus Effect
ดูเพิ่ม

ฮิสทรี (ช่องโทรทัศน์เอเชียตะวันออกเฉียงใต้)
แหล่งข้อมูลอื่น

↑  http://www.hollywoodreporter.com/news/history-channel-schedules-world-war-394432
โลโก้ฮิสทรีแชนเนลที่ใช้ระหว่างปี 1995-2008
เฮนรี่ที่ 5 จอมราชันย์

| เฮนรี่ที่ 5 จอมราชันย์ |
| --- | --- |
ใบปิดภาพยนตร์
กำกับ: เคนเนธ บรานาห์
บทภาพยนตร์: เคนเนธ บรานาห์
สร้างจาก: เฮนรี่ที่ 5 โดย วิลเลียม เชกสเปียร์
อำนวยการสร้าง: บรูซ ชาร์แมน
นักแสดงนำ:   เคนเนธ บรานาห์  พอล สโกฟีลด์  เดเร็ค จาโคบี้  เอียน โฮล์ม  เอ็มมา ทอมป์สัน  อเล็ค แมคโคเวน  จูดี เดนช์  คริสเตียน เบล 
ผู้บรรยาย: เดเร็ค จาโคบี้
กำกับภาพ: เคนเนธ แมคมิลลัน
ตัดต่อ: ไมเคิล แบรดเซลล์
ดนตรีประกอบ: แพทริก ดอยล์
บริษัทผู้สร้าง: บีบีซี ฟิล์มส์ เรนเนสซานซ์ ฟิล์มส์  
ผู้จัดจำหน่าย: เดอะ ซามูเอล โกลด์วิน คอมปะนี (สหรัฐอเมริกา) เคอร์ซอน ฟิล์ม ดิสทริบิวเตอร์ (สหราชอาณาจักร)
วันฉาย: 6 ตุลาคม ค.ศ. 1989 (ลอนดอน) 8 พฤศจิกายน ค.ศ. 1989 (สหรัฐอเมริกา)
ความยาว: 137 นาที
ประเทศ: สหราชอาณาจักร
ภาษา: อังกฤษ ฝรั่งเศส
ทุนสร้าง: 9 ล้านดอลลาร์สหรัฐ
ทำเงิน: 10.2 ล้านดอลลาร์สหรัฐ
เฮนรี่ที่ 5 จอมราชันย์ (อังกฤษ: Henry V) เป็นภาพยนตร์ดราม่าอิงประวัติศาสตร์สัญชาติอังกฤษที่ออกฉายในปี ค.ศ. 1989 ที่ดัดแปลงมาสำหรับหน้าจอโรงภาพยนตร์และและกำกับโดย เคนเนธ บรานาห์ ซึ่งสร้างจากบทละครของ วิลเลียม เชกสเปียร์ ที่มีชื่อเดียวกันเกี่ยวกับ พระเจ้าเฮนรีที่ 5 แห่งอังกฤษ ภาพยนตร์เรื่องนี้นำแสดงโดย เคนเนธ บรานาห์ ในบทนำร่วมกับ พอล สโกฟีลด์, เดเร็ค จาโคบี้, เอียน โฮล์ม, เอ็มมา ทอมป์สัน, อเล็ค แมคโคเวน, จูดี เดนช์, ร็อบบี้ โคลทราน, ไบรอัน เบลสเซด และ คริสเตียน เบล
ภาพยนตร์เรื่องนี้ได้รับเสียงวิพากษ์วิจารณ์จากทั่วโลกและได้รับการพิจารณาอย่างกว้างขวางว่าเป็นหนึ่งในภาพยนตร์ดัดแปลงของวิลเลียมเชกสเปียร์ที่ดีที่สุดเท่าที่เคยมีมา สำหรับผลงานของเธอในภาพยนตร์เรื่องนี้ ฟิลลิส ดาลตัน ได้รับรางวัลออสการ์ สาขาออกแบบเครื่องแต่งกายยอดเยี่ยม และ	เคนเนธ บรานาห์ ในการกำกับภาพยนตร์เรื่องแรกของเขา ทำให้ได้รับการเสนอชื่อเข้าชิงรางวัลออสการ์ สาขานักแสดงนำชายยอดเยี่ยม และ ผู้กำกับภาพยนตร์ยอดเยี่ยม
แหล่งข้อมูลอื่น

เฮนรี่ที่ 5 จอมราชันย์ ที่อินเทอร์เน็ตมูวีเดตาเบส
เฮนรี่ที่ 5 จอมราชันย์ ที่บ็อกซ์ออฟฟิศโมโจ
เฮฟทาไลต์

เฮฟทาไลต์ (อังกฤษ: Hephthalites, แบกเตรีย: ηβοδαλο; ถอดเป็นอักษรโรมัน: Ebodalo) บางครั้งเรียก ฮันขาว (White Huns) หรือ หูณะขาว (White Hunas) เป็นกลุ่มคนที่อาศัยอยู่ในเอเชียกลางช่วงคริสต์ศตวรรษที่ 5–8 ชาวเฮฟทาไลต์เป็นเผ่าหนึ่งของชนฮันอิหร่าน รู้จักในกลุ่มภาษาอิหร่านว่า เซฟีดไคออน (Spet Xyon) และ เศวตหูณะ (Sveta-huna) ในภาษาสันสกฤต ชาวเฮฟทาไลต์ก่อตั้งจักรวรรดิในปี ค.ศ. 450 หลังเอาชนะพวกคิดาไรต์ที่ปกครองเอเชียกลางและเอเชียใต้บางส่วนในช่วงคริสต์ศตวรรษที่ 4–5 ก่อนจะพ่ายแพ้ให้แก่พันธมิตรรัฐคากานเตอร์กิกที่หนึ่ง–จักรวรรดิซาเซเนียนในปี ค.ศ. 560 หลังจากนั้นพวกเขาก่อตั้งราชรัฐในโตคาริสถานภายใต้อำนาจของรัฐคากานเตอร์กิกตะวันตก (พื้นที่เหนือแม่น้ำออกซุส) และจักรวรรดิซาเซเนียน (พื้นที่ใต้แม่น้ำออกซุส) ก่อนจะถูกราชวงศ์โตคารายับกูยึดครองในปี ค.ศ. 625
จักรวรรดิเฮฟทาไลต์ตั้งอยู่ในแบกเตรีย (ส่วนใหญ่ของอัฟกานิสถาน ตะวันตกเฉียงใต้ของทาจิกิสถานและตะวันออกเฉียงใต้ของอุซเบกิสถานปัจจุบัน) แผ่ขยายอำนาจไปยังแอ่งทาริมทางตะวันออก ซอกเดียทางตะวันตกและทางใต้ผ่านอัฟกานิสถาน แต่พวกเขาไม่เคยข้ามผ่านเทือกเขาฮินดูกูชซึ่งในขณะนั้นยึดครองโดยชาวฮันแอลคอน จักรวรรดิเฮฟทาไลต์มีลักษณะเป็นสมาพันธรัฐเผ่าที่มีทั้งชุมชนร่อนเร่และแบบเมือง เป็นหนึ่งในสี่รัฐใหญ่ที่เรียกรวม ๆ ว่าไซโอไนต์ (Xionites) หรือชนหูณะ (Huna) อันประกอบไปด้วยคิดาไรต์ แอลคอน เฮฟทาไลต์และเนซัก มีการสันนิษฐานว่าชนหูณะมีความเกี่ยวข้องกับชาวฮันที่รุกรานยุโรปตะวันออกในช่วงเวลาเดียวกันแต่ยังไม่มีข้อสรุป
ชาวเฮฟทาไลต์มีที่มั่นในโตคาริสถาน (ชื่อสมัยกลางตอนต้นของแบกเตรีย) บริเวณเนินทิศเหนือของเทือกเขาฮินดูกูช สันนิษฐานว่าเมืองหลวงอยู่ที่นครคูนดูซ ในปี ค.ศ. 479 ชาวเฮฟทาไลต์ยึดซอกเดียและผลักดันพวกคิดาไรต์ไปทางตะวันออก ต่อมาในปี ค.ศ. 493 พวกเขายึดซูงกาเรียและแอ่งทาริม ขณะที่ชาวฮันแอลคอนซึ่งเดิมเชื่อว่าเป็นกลุ่มย่อยของเฮฟทาไลต์ แต่ปัจจุบันคาดว่าเป็นคนละกลุ่ม ขยายอำนาจเข้าไปทางเหนือของอินเดีย
แหล่งข้อมูลเกี่ยวกับประวัติศาสตร์เฮฟทาไลต์มีอยู่อย่างกระจัดกระจาย นักประวัติศาสตร์ยังไม่พบรายนามผู้ปกครองและไม่แน่ใจว่ากลุ่มนี้เรืองอำนาจได้อย่างไร รวมถึงภาษาเดิมที่พวกเขาใช้พูด ชาวเฮฟทาไลต์เรียกตนเองว่า "เอโบดาโล" (Ebodalo; ηβοδαλο, "เฮฟทัล") มักย่อว่า "เอบ" (Eb; ηβ) อันเป็นชื่อที่พวกเขาจารึกบนเหรียญด้วยอักษรแบกเตรีย ยังไม่ทราบที่มาของชื่อเฮฟทาไลต์ แต่อาจมาจากคำภาษาซากา *Hitala แปลว่า "แข็งแกร่ง" หรือภาษาซอกเดีย *Heβtalīt หรือภาษาเปอร์เซียกลาง *haft āl หมายถึง "ชาวอารยัน ทั้งเจ็ด"
เฮนรี กูดแมน

| Henry Goodman |
| --- | --- |
เกิด:  (1950-04-23) 23 เมษายน ค.ศ. 1950 (74 ปี) Whitechapel, London, England, UK
อาชีพ: Actor
ปีปฏิบัติงาน: 1972–present
คู่สมรส: Sue Parker (สมรส 1975)
บุตร: 2
เฮนรี กูดแมน (อังกฤษ: Henry Goodman; เกิด 23 เมษายน พ.ศ. 2493) เป็นนักแสดงชาวอังกฤษที่ได้รับการฝึกฝนจาก RADA  เขาได้ปรากฏตัวทางโทรทัศน์และวิทยุในภาพยนตร์และในโรงละคร
ชีวิตในวัยเด็ก

เขาเข้าเรียนที่โรงเรียน Central Foundation Boys' School และเข้าร่วม Royal Academy of Dramatic Art, ที่ลอนดอน ในปี พ.ศ. 2512
อาชีพ > โทรทัศน์

ในปี ค.ศ. 2013 เขารับบทเป็น Sir Humphrey Appleby ในภาพยนตร์เรื่อง Yes, Prime Minister ซึ่งเปิดตัวทางสถานีโทรทัศน์ Gold
เฮนรี ฮัดสัน

| เฮนรี ฮัดสัน |
| --- | --- |
ภาพเฮนรี ฮัดสันในหนังสือ Cyclopedia of Universal History 
เกิด: ป. ค.ศ. 1565 ราชอาณาจักรอังกฤษ
เสียชีวิต: ค.ศ. 1611 (สันนิษฐาน)
อาชีพ: นักสำรวจ, นักเดินเรือ, ผู้เขียน
เฮนรี ฮัดสัน (อังกฤษ: Henry Hudson; คริสต์ทศวรรษ 1560/70 – ค.ศ. 1611) นักสำรวจชาวอังกฤษ เป็นผู้ค้นพบอ่าวฮัดสัน
ประวัติ

ฮัดสันเกิดราวปี ค.ศ. 1565 ในประเทศอังกฤษ  การสำรวจของเฮนรีเริ่มเมื่อปี ค.ศ. 1607 โดยบริษัทมัสโควีแห่งลอนดอนมอบหมายให้เขาไปสำรวจเส้นทางเพื่อเดินเรือไปอินเดีย ครั้งนั้นเฮนรีแล่นเรือขึ้นเหนือไปจนกระทั่งแผ่นน้ำแข็งอาร์กติก เขาเดินทางต่อไปไม่ได้จึงกลับอังกฤษ